|  |
| --- |
|  ethnosimo-aade-gr |

Αθήνα, 14 Σεπτεμβρίου 2023

**ΔΕΛΤΙΟ ΤΥΠΟΥ**

**ΑΑΔΕ:** **Σφράγιση βενζινάδικου λόγω νοθείας στο Χαϊδάρι**

Πρατήριο υγρών καυσίμων που πωλούσε στους καταναλωτές νοθευμένα καύσιμα στον δήμο Χαϊδαρίου σφραγίστηκε σήμερα και για δέκα ημέρες από την Ανεξάρτητη Αρχή Δημοσίων Εσόδων.

Ο έλεγχος στις εγκαταστάσεις του πρατηρίου διενεργήθηκε από τους ελεγκτές της Αρχής με τη συνδρομή και της Οικονομικής Αστυνομίας, σε ζωντανή σύνδεση και συντονισμό με την Αίθουσα Επιχειρήσεων της ΑΑΔΕ. Από την ποιοτική εξέταση των δειγμάτων των καυσίμων που διενεργήθηκε από το Χημείο, διαπιστώθηκε η νοθεία.

Επισημαίνεται ότι η σφράγιση διενεργήθηκε κανονικά, παρά το γεγονός ότι το συγκεκριμένο πρατήριο σήμερα λειτουργούσε με νέα διεύθυνση και με διαφορετικό ΑΦΜ. Η έρευνα για το συγκεκριμένο πρατήριο επεκτάθηκε για τυχόν άλλες τελωνειακές παραβάσεις.